張文質

張文質（），字允中，北直隷昌黎縣人，明朝政治人物，官至禮部尚書。

 生平 
張文質之父張鑒早逝，母親楊氏改嫁，遂由祖母王氏撫養成人。

正統六年（1441年），張文質中式辛酉科順天鄉試第二名舉人，正統七年（1442年），聯捷進士《正統七年進士登科錄》：張文質，貫直隸永平府昌黎縣民籍，縣學生，治詩經，字允中，行一，年二十二，六月十七日生。曾祖继和，祖廣 陜西莊浪□倉大使，父鑑，母陽氏。慈侍下。娶王氏。順天府鄉試第二名。會試第十一百二十九名。，授工科給事中；當時繼父已亡，把母親接回家並照料其同母弟妹。土木變作，中外多事，張文質與同列進讜言以輔政。

景泰庚午，升任工科都給事中。壬申，陞通政司右參議。

天順初年，歷升左通政、通政使。成化間，歷加兵部左侍郎、工部尚書，仍掌管通政司事。久之，加太子少保改禮部尚書。母喪服除，仍以禮部尚書掌通政司事。因言官彈劾致仕，弘治六年（1493年）卒，賜祭葬《國朝獻徵錄》（卷67）：太子少保禮部尚書張文質字允中直隷昌黎縣人正統七年舉進士授工科給事中景泰中陞都給事中以音吐鴻鬯選?通政司右參議天順初進左通政復進通政使成化中加兵部左侍郎工部尚書俱仍掌通政司事既而加太子少保改禮部尚書管部事歲餘以母喪去服除仍以禮部尚書掌通政司事後?言官所劾致仕弘治五年四月卒賜祭葬如例文質?人重厚有容居家以孝稱歷官四十餘年無過舉其子忱亦舉進士，兵部郎中。漢籍電子文獻資料庫-明人傳記資料索引 ,5391：張文質，字允中，永平昌黎人。正統七年進士，授工科給事中，值己巳之變，中外多事，文質與同列屢進讜言以輔政，為一時所器重。歷通政使、兵部左侍郎，成化中官至禮部尚書，兼太子太保，以疾致仕，年七十三卒。《篁墩程先生文集·卷之四十六》：資德大夫正治上卿掌通政使司事太子少保禮部尚書致仕張公墓誌銘 弘治癸丑夏四月二十有六日，掌通政使司事太子少保禮部尚書致仕張公卒于京師之第。訃聞，詔遣官諭祭其家，仍命有司為營兆域如禮。於是公之子兵部車駕郎中忱將奉柩歸其鄊，□期以翰林編修白君鉞之狀來請銘。謹按：公諱文質，字允中，世居永平昌黎。相傳其七世祖勗，嘗仕元為翰林學士。承旨至公之曾祖曰繼和，祖曰廣，考曰鑑。而廣嘗仕為山西繁峙縣沙澗驛丞，兩世以公貴，並贈資政大夫工部尚書。祖妣王氏，贈夫人。妣楊氏，封太夫人。始公父侍學于沙澗早卒，遺腹得公，頼王夫人親抱育之。少長，遣入縣學，為生貟。公茹悲苦不堪，而刻意問學，期自立以亢其宗。正統辛酉，遂舉京闈鄊試第二人。明年登進士第，授工科給事中。值已巳之變，中外多事，公與同列慺進讜言以輔政。而公體質凝遠，音吐鴻鬯，尤為一時所噐重。景泰庚午，陞都給事中。壬申，陞通政使司右參議。英宗復位初，廷臣多不當意者，獨嘉公陞左通政，進通政使，數被賞賚。憲宗嗣位，乆之，以考績陞兵部左侍郎。成化乙未，進工部尚書，並掌通政事。今上正位東宫，加恩廷臣公太子少保。明年，調禮部尚書，莅部事，尋以母憂去職。服闋，仍掌通政事。會同官有以左道進者，謀敓公位，公覺之，遂引疾去。盖家居凡七年，及見左道者之敗，而公等被隂嫉者，或起用于時，或令終于家，然後論者知天道之不爽如此。公為人謹厚雅度有容，終日恂恂，不妄言笑。典出納前後餘四十年，每朝廷有大政刑必預議有大典禮必在列。公亦感列聖春知，夙夜奉公，思以濟時□物而局于官守不克自見然其存心制行不苟為異同以趨時好朢而知為福人君子也。性孝友，每思王夫人恩薦享之日，或哽涕不已。至有官始克迎楊夫人以歸，奉飬備至。待異父弟妺無間言於故舊鄊黨無論戚䟽貢賤在困中者極力拯之必濟乃已。公享年七十有三。娶王氏贈夫人，繼張氏封夫人。子男三：長忱巳丑進士即郎中君也；次慥鄊貢進士；次懷太學生。皆王夫人出，而慥、懷先卒。孫男二：長葵，太學生；次蘭。女五曾孫男女各一。公墓在邑西會東社之原。惟先尚書襄毅公與公同年進士而友，相得故走獲以童子親几席聴教言中歲去國不及拜公幸兹還朝則公巳捐舘。嗚呼！先以盡矣忍不以銘而才謭文陋不足以發公行治之詳誼在通家又不……。

家族
子張忱，進士出身，官至兵部郎中。

参考文献

程敏政，明正德二年何歆刻本，《篁墩程先生文集·卷之四十六》

Wen
Category:昌黎人
Category:明朝礼部尚书
Category:明朝工部尚书
Category:明朝通政使
Category:明朝工科都給事中
Category:明朝工科给事中